પલ્લી મેળાના બંદોબસ્તમાં ગોઠવાયેલા પેથાપુરના પીએસઆઈ એલ.એસ. ચૌધરી અને સ્ટાફે મંદિર પરિસરના મુખ્ય પ્રવેશદ્વાર નજીક બાપુનગરની મણિલાલ મજુમદારની ચાલીમાં રહેતા એજાજહુસેન અબ્દુલઝલ્લાર અન્સારીને અટકાવ્યો હતો. પોલીસે તેની પાસેથી સાત નંગ મોબાઈલ કબજે કર્યા હતા. જીઓ, ઓપો, સેમસંગ સહિત વિવિધ કંપનીના રૂ.૧૮,૫૦૦ની કિંમતના મોબાઈલ થથા રોકડા રૂ.૧,૦૫૦ કબજે કરી પોલીસે એજાજહુસેન સામે કાર્યવાહી હાથ ધરી છે. તેની સાથે અન્ય લોકો પણ પલ્લી મેળામાં મોબાઈલ તફડાવવા માટે આવ્યા હોવાની આશંકા છે. પોલીસે ગેંગના અન્ય સભ્યોને શોધવા માટે આરોપીની પૂછપરછ આદરી છે.